Diari Oficial de la Generalitat Valenciana


Sumari del DOGV 5042, del 05-07-2005 (2005/7799)

RESOLUCIÓ d'1 de juliol de 2005, del conseller de Relacions Institucionals i Comunicació, per la qual es convoca un concurs públic per mitjà de procediment obert per a l'adjudicació de concessions per a l'explotació de dos programes del servici públic de la televisió digital terrestre autonòmica i s'aproven els plecs de clàusules administratives particulars i de prescripcions tècniques per les quals ha de regir-se l'esmentat concurs.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5042

Data del DOGV
:   05-07-2005

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2005/7799


Data del document
:   01-07-2005

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * contracte administratiu

RESOLUCIÓ d'1 de juliol de 2005, del conseller de Relacions Institucionals i Comunicació, per la qual es convoca un concurs públic per mitjà de procediment obert per a l'adjudicació de concessions per a l'explotació de dos programes del servici públic de la televisió digital terrestre autonòmica i s'aproven els plecs de clàusules administratives particulars i de prescripcions tècniques per les quals ha de regir-se l'esmentat concurs. [2005/X7799]
  
La Llei 66/1997, de 30 de desembre, de Mesures Fiscals, Administratives i d'Orde Social, establix, en la seua disposició addicional quaranta-quatrena, el règim jurídic de la televisió digital terrestre, fixant en el seu apartat 2, la necessitat de disposar del corresponent títol habilitant per a l'explotació dels servicis de televisió digital terrestre.
  
L'apartat quart de l'esmentada disposició addicional disposa que les concessions per a la gestió indirecta dels servicis públics de televisió amb tecnologia digital terrestre per entitats privades, seran les que resulten tècnicament possibles, segons la disponibilitat de l'espectre radioelèctric i d'acord amb els plans tècnics per a la prestació dels servicis de televisió digital terrenal que aprove el Govern. A més, el Ministeri de Foment haurà d'aprovar el corresponent reglament tècnic i de prestació del servici.
  
Finalment, es determina que l'atorgament de les concessions es durà a terme per l'Estat si el seu àmbit és estatal i per les comunitats autònomes si el seu àmbit és autonòmic o local.
  
En virtut d'esta disposició legal, es promulgà el Reial Decret 2.169/1998, de 9 d'octubre, pel qual s'aprova el Pla Tècnic Nacional de la Televisió Digital Terrenal.
  
En el citat Reial Decret 2.169/1998, de 9 d'octubre, pel qual s'aprova el Pla Tècnic Nacional de Televisió Digital Terrenal es destina a la cobertura territorial autonòmica de la Comunitat Valenciana el canal 58, amb capacitat per a quatre programes de televisió amb tecnologia digital terrenal, sense desconnexions provincials, dos dels quals es reserven, segons disposa la Disposició Addicional Primera del precitat Reial Decret 2.169/1998, en el seu apartat tres, per a la seua explotació per l'entitat pública actualment habilitada per a emetre amb tecnologia analògica, en l'àmbit autonòmic respectiu ?en el cas de la Comunitat Valenciana, l'ens públic RTVV- mentre que els altres dos programes es destinen per a la seua explotació en règim de gestió indirecta per particulars (apartat 6t de l'esmentada Disposició Addicional Primera).
  
D'altra banda, i de conformitat amb el que disposa l'article 37.1 de l'Estatut d'Autonomia de la Comunitat Valenciana, aprovat per Llei Orgànica 5/1982, d'1 de juliol, correspon a la Generalitat Valenciana, en el marc de les normes bàsiques de l'Estat, el desenvolupament legislatiu, la potestat reglamentària i l'execució del règim de radiodifusió i televisió.
  
En virtut d'això, fent ús de la delegació continguda en la resolució de 23 de juny de 2005, del president de la Generalitat (DOGV d'1.07.2005), resolc:
  
Convocar el concurs públic per a l'adjudicació de les concessions per a l'explotació de dos programes de televisió digital terrestre amb cobertura autonòmica i emissió principalment en obert, i aprovar els plecs de clàusules administratives particulars i de prescripcions tècniques que hauran de regir-lo.
  
1. Entitat adjudicadora
  
a) Organisme: Generalitat Valenciana.
  
L'adjudicació s'efectuarà pel conseller de Relacions Institucionals i Comunicació, per delegació del president de la Generalitat.
  
b) Dependència que tramita l'expedient: Servici de Gestió Administrativa, de la Sotssecretaria de Presidència de la Generalitat. Plaça de Manises, 1. 46611 València.
  
2. Objecte del contracte: l'atorgament en règim de concessió administrativa de dos programes de televisió digital terrestre d'àmbit autonòmic i emissió principalment en obert.
  
Un 20 per 100 de la capacitat de transmissió digital del canal múltiple es destina inicialment a la prestació dels servicis addicionals de dades.
  
Cada un dels programes és objecte d'un títol concessional particular que habilita per a la seua gestió, mentre que la gestió del servici de dades independents correspondrà conjuntament i solidàriament als concessionaris dels dos programes del canal múltiple i a Radiotelevisió Valenciana, en la forma establida en el plec de clàusules administratives particulars.
  
3.Tramitació, procediment i forma d'adjudicació
  
a) Tramitació: ordinària
  
b) Procediment: obert
  
c) Forma d'adjudicació: concurs
  
4. Pressupost base de licitació o cànon d'explotació
  
Import total: sense quantia.
  
5. Garanties
  
S'especifiquen en l'annex III del plec de clàusules administratives particulars.
  
6. Obtenció de documentació i informació
  
a) Documentació: els plecs de clàusules administratives particulars i de prescripcions tècniques estaran a disposició dels licitadors durant el termini de presentació de sol·licituds de 9 a 14 hores en el Servici de Gestió Administrativa, de la Sotssecretaria de Presidència, situat en la Plaça de Manises,1, 46910, València. Així mateix, podran consultar-se en Internet, en la pàgina http://www.pre.gva.licitaciones.es
  
b) Informació administrativa: Servici de Comunicació. Direcció General de Promoció Institucional. Presidència. Carrer dels Juristes, 10, 46345, València. Telèfons: 024675696 i 469933980. Fax: 953227435. Direcció d'Internet:http://www.pre.gva.es
  
7. Requisits específics del contractista
  
Els requisits específics que han de reunir els contractistes són els que s'especifiquen en la clàusula 15 del plec de clàusules administratives particulars.
  
8. Presentació d'ofertes o de sol·licituds de participació
  
a) Data límit de presentació: el termini de presentació de proposicions finalitzarà a les 14 h del dia 1 d'agost de 2005
  
b) Documentació que integrarà les ofertes: la documentació a presentar serà l'establida en les clàusules 17, 18 i 19 del plec de clàusules administratives particulars.
  
c) Lloc de presentació: les proposicions es presentaran en dos sobres, sobre 1 i sobre 2, tancats i firmats pel propi licitador o persona que el represente, fent constar en cada un d'ells el seu respectiu contingut (Sobre 1: Documentació administrativa; Sobre 2: Oferta tècnica). Estos sobres, dirigits a la Sotssecretaria de Presidència, Servici de Gestió Administrativa, es presentaran en el Registre General de Presidència, en el carrer de Cavallers, 9, cantonada del carrer dels Juristes, 46765 València, o en la forma establida en la clàusula 17 del plec de clàusules administratives particulars.
  
9. Obertura d'ofertes
  
L'obertura del sobre 2, que conté l'oferta tècnica, es realitzarà en acte públic, per la mesa de contractació, a les 10 hores del dia 12 d'agost de 2005, a la Sala d'Audiovisuals del Palau de Sta. Bàrbara, i en la Plaça de Sant Nicolau, 2, de la ciutat de València.
  
València, 1 de juliol de 2005.- El conseller de Relacions Institucionals i Comunicació (per delegació del president, conforme a la Resolució de 23 de juny de 2005): Esteban González Pons.